તેના જ પરિવારમાં અનામત ક્વોટાની મદદથી ડૉક્ટર થયેલા એક કઝીને હિતેચ્છુભાવે સલાહ આપી કે આવી જીદ ન કરાય. કાયદેસર અનામતનો લાભ મળતો હોય તો લેવામાં કંઈ ખોટું નથી. એકવાર કૉલેજમાં એડમિશન મળ્યા બાદ તો પોતાની આવડતના જોરે જ આગળ વધવાનું હતું. પણ માતા-પિતાએ પુત્રીની વાત સ્વીકારી લીધી કે આખું વર્ષ ભણીને, આકરી મહેનત કરીને કોઈ સવર્ણ છોકરો કે છોકરી સારા માર્ક્સ લાવતા હોય, તો એમનો હક ઉન્નતિ નહિ ઝુંટવે. અને ક્વોટાનો લાભ ભલે કોઈ બીજો નબળી સ્થિતિનો ઓબીસી સ્ટુડન્ટ લઇ જાય.